2017 | 10 | 18

**LESENCEISTVÁND KÖZSÉG ÖNKORMÁNYZATA**

# SAJTÓKÖZLEMÉNY

A Lesence Völgye Általános Iskola energetikai korszerűsítése

A Nemzetgazdasági Minisztérium Regionális Fejlesztési Operatív Programok Irányító Hatósága, a TOP-3.2.1-15 Önkormányzati épületek energetikai korszerűsítése tárgyú felhívást tett közzé, melyen LESENCEISTVÁND KÖZSÉG ÖNKORMÁNYZATA Több, mint 57,04 Millió ft vissza nem térítendő támogatást nyert

57 039 888 Ft vissza nem térítendő támogatást nyertünk a TOP-3.2.1-15-VE1-2016-00038 kódszámú, „A Lesence Völgye Általános Iskola energetikai korszerűsítése” című pályázatunkkal. A támogatás intenzitása a Projekt elszámolható összköltségének 100 %-a.

A projekt keretében Lesenceistvánd Község Önkormányzata a 8319 Lesenceistvánd, Nemess Imre tér 1. szám alatti, jelenleg HH gyenge energetikai minősítésű általános iskola energetikai korszerűsítését szeretné megvalósítani. A fejlesztés keretében az iskolaépület lapostető szigetelése, homlokzati hőszigetelése, külső nyílászáróinak cseréje, akadálymentesítés és egy 20 kW-os napelemes rendszer telepítése valósul meg, melynek eredményeként az épület CC korszerű energetikai minőség szerinti besorolásúvá válik.

A fejlesztés elsődleges célja az általános iskola épületének költségcsökkentése, ezáltal pedig megtakarítás elérése az intézmény számára, továbbá az épületet igénybe vevő gyermekek tanulási körülményeinek jelentős mértékben történő javítása. Átfogó céljaink között szerepel a megújuló energia hasznosítása, az energiahatékonyság javulásának elérése és energiatakarékos épület kialakítása. A fejlesztés megvalósításával jelentős költségmegtakarítás érhető el, de az intézmény számára a projekt nem válik jövedelemtermelővé. A projekt megvalósításával az önkormányzat hozzájárul az alacsony szén-dioxid kibocsátású gazdaság céljai eléréséhez, az üvegháztartású gázok kibocsátásának csökkentéséhez, továbbá a megújuló energiaforrások fokozottabb használatához, ezáltal a projekt illeszkedik a Terület- és Településfejlesztési fejlesztési Operatív Program céljaihoz.

A projekt megvalósítása előreláthatóan 12 hónapot vesz igénybe. A projekt tervezett kezdési időpontja: 2017. december 15. A projekt tervezett befejezési időpontja: 2018. december 14.

A projekt a Széchenyi 2020 Program keretében az Európai Regionális Fejlesztési Alap és Magyarország költségvetése társfinanszírozásával valósul meg.